Document ID: 32012R1106

32012R1106
L 328/7
SLUŽBENI LIST EUROPSKE UNIJE
27.11.2012.
UREDBA KOMISIJE (EU) br. 1106/2012
od 27. studenoga 2012.
o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 471/2009 Europskog parlamenta i Vijeća od 6. svibnja 2009. o statistici Zajednice u vezi s vanjskom trgovinom sa zemljama nečlanicama te o stavljanju izvan snage Uredbe Vijeća (EZ) br. 1172/95 (1), a posebno njezin članak 5. stavak 2.,
budući da:
(1)
Uredbom Komisije (EZ) br. 1833/2006 od 13. prosinca 2006. o nomenklaturi država i područja za statistiku vanjske trgovine Zajednice i statistiku trgovine između država članica (2) utvrđena je inačica te nomenklature koja vrijedi od 1. siječnja 2007.
(2)
Južni Sudan postao je neovisna država.
(3)
Nizozemski Antili prestali su postojati.
(4)
Saint-Barthélemy više ne pripada carinskom području Europske unije.
(5)
Potrebna je oznaka za transakcije koje uključuju objekte na otvorenom moru (naftne platforme, vjetroelektrane, transoceanske kabele).
(6)
Abecedno označivanje država i područja mora odražavati trenutačnu inačicu norme ISO alfa 2, u mjeri u kojoj je sukladno zahtjevima zakonodavstva Unije i statističkim zahtjevima Unije.
(7)
Stoga je primjereno sastaviti novu inačica nomenklature kako bi se uzela u obzir ova kretanja i promjene koje utječu na određene oznake.
(8)
Mjere predviđene u ovoj Uredbi u skladu su s mišljenjem Odbora za statističke podatke o robnoj razmjeni sa zemljama nečlanicama,
DONIJELA JE OVU UREDBU:
Članak 1.
Inačica nomenklature država i područja za statistiku vanjske trgovine Unije i statistiku trgovine između država članica koja vrijedi od 1. siječnja 2013. određena je u Prilogu.
Članak 2.
Uredba (EZ) br. 1833/2006 stavlja se izvan snage od 1. siječnja 2013.
Članak 3.
Ova Uredba stupa na snagu 1. siječnja 2013.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 27. studenoga 2012.

Labels: 3
18
19
14